**গীতা মাধুরী সন্তি** (২৪ আগস্ট ১৯৮৯) হলেন একজন ভারতীয় নেপথ্য সঙ্গীতশিল্পী ও ডাবিং শিল্পী। তিনি মূলত দক্ষিণ ভারতীয় চলচ্চিত্র শিল্পে কাজ করেন। *নাচবুলে* (২০০৮) চলচ্চিত্রের "নিন্নে নিন্নে" গানে কণ্ঠ দিয়ে তিনি পরিচিতি অর্জন করেন এবং এই গানের জন্য শ্রেষ্ঠ নারী নেপথ্য সঙ্গীতশিল্পী বিভাগে নন্দী পুরস্কার লাভ করেন। এছাড়া তিনি *গুড মর্নিং* (২০১২) চলচ্চিত্রের "যেদালো নাদিলাগা" গানে কণ্ঠ দিয়ে আরেকটি নন্দী পুরস্কার লাভ করেন। তিনি দুটি ফিল্মফেয়ার পুরস্কার দক্ষিণ, দুটি আইফা উৎসবম এবং একটি দক্ষিণ ভারতীয় আন্তর্জাতিক চলচ্চিত্র পুরস্কার অর্জন করেছেন। তিনি তেলুগু, তামিল, কন্নড়, মালয়ালম ও হিন্দি চলচ্চিত্রে এক হাজারের বেশি গান গেয়েছেন। তিনি স্টার মা চ্যানেলের *সুপার সিঙ্গার* অনুষ্ঠানে অংশগ্রহণ করেন এবং *বিগ বস তেলুগু ২* অনুষ্ঠানের রানার আপ।

প্রারম্ভিক জীবন
---------------

গীতা মাধুরী সন্তি ১৯৮৯ সালের ২৪শে আগস্ট অন্ধ্রপ্রদেশ রাজ্যের পশ্চিম গোদাবরী জেলার পলাকল্লুতে জন্মগ্রহণ করেন। তার পিতা প্রভাকর শাস্ত্রী সন্তি একজন স্টেট ব্যাংক অব হায়দ্রাবাদের কর্মকর্তা ও মাতা লক্ষ্মী একজন গৃহিণী। মাধুরী তার পিতামাতার একমাত্র কন্যা। তার শৈশবে তারা পলাকল্লু থেকে হায়দ্রাবাদ চলে যান। সেখানে তিনি বনস্তলিপুরমের লয়োলায় পড়াশোনা করেন। শৈশব থেকেই তিনি গানের তালিম নেওয়া শুরু করেন। তার পিতামাতা শাস্ত্রীয় সঙ্গীতের প্রশিক্ষণের ব্যবস্থা করেন, প্রথমে কোচারলাকটা পদ্মাবতীর অধীনে। পরে তিনি হায়দ্রাবাদে কিরণ বেডওয়ার নিকট হিন্দুস্তানি শাস্ত্রীয় সংগীতের প্রশিক্ষণ নেন। দশম শ্রেণিতে পড়াকালীন তিনি লিটল মিউজিসিয়ান্স অকাদেমিতে রামাচারির অধীনে মৃদু সংগীতের তালিম নেন। উচ্চ মাধ্যমিকে পড়া অবস্থায় তিনি কলেজের অনুষ্ঠানে গান গাইতেন। তিনি তেলুগু চ্যানেল ইটিভির সঙ্গীত প্রতিযোগিতামূলক অনুষ্ঠান এসওয়াইই-এর সেমিফাইনালিস্ট।

কর্মজীবন
--------

গীতার চলচ্চিত্রের নেপথ্য সঙ্গীতশিল্পী হিসেবে অভিষেক ঘটে কুলশেখরের *প্রেমলেখা রস* চলচ্চিত্রে গান গাওয়ার মধ্য দিয়ে। রামাচারি তাকে কুলশেখরের সাথে পরিচয় করিয়ে দেন। তার গাওয়া প্রথম গান ছিল লোকসঙ্গীত ধারার *বাক্কা সিক্কিনা*। এরপর তিনি *খতরনাক*, *ওক্কাডুন্নাডু* ও *চিরুতা* চলচ্চিত্রে গান পরিবেশন করেন। তিনি ২০০৮ সালে *নাচবুলে* চলচ্চিত্রের "নিন্নে নিন্নে" গানে কণ্ঠ দিয়ে জনপ্রিয়তা লাভ করেন এবং এই গানের জন্য শ্রেষ্ঠ নারী নেপথ্য সঙ্গীতশিল্পী বিভাগে নন্দী পুরস্কার লাভ করেন।

গীতা ২০১১ সালে তেলুগু ভাষার *গোলিমার* চলচ্চিত্রে "মাগালো" গানের জন্য শ্রেষ্ঠ তেলুগু নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। তিনি *গুড মর্নিং* (২০১২) চলচ্চিত্রের "যেদালো নাদিলাগা" গানে কণ্ঠ দিয়ে তার দ্বিতীয় নন্দী পুরস্কার লাভ করেন। একই বছর তিনি *কামেরমন গঙ্গতো রম্বাবু* চলচ্চিত্রের "মেলিকালু" গানে কণ্ঠ দিয়ে শ্রেষ্ঠ তেলুগু নারী নেপথ্য সঙ্গীতশিল্পী বিভাগে দক্ষিণ ভারতীয় আন্তর্জাতিক চলচ্চিত্র পুরস্কার লাভ করেন।

২০১৫ সালে তিনি তেলুগু ভাষার ব্যবসাসফল চলচ্চিত্র *বাহুবলী: দ্য বিগিনিং*-এ "জীবনাধি" গানে কণ্ঠ দিয়ে শ্রেষ্ঠ তেলুগু নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। ২০১৭ সালে তিনি *জনতা গ্যারেজ* চলচ্চিত্রের "পাক্কা লোকাল" গানে কণ্ঠ দিয়ে শ্রেষ্ঠ নারী নেপথ্য সঙ্গীতশিল্পী বিভাগে আইফা উৎসবম অর্জন করেন, এবং দক্ষিণ ভারতীয় আন্তর্জাতিক চলচ্চিত্র পুরস্কারের মনোনয়ন লাভ করেন।

২০১৯ সালে তিনি *নভভু থপু রা* চলচ্চিত্রে ঐশ্বর্যা, সুরেশ বব্বিলি ও রম্যা বেহারার সাথে "ররো ন সুরি" গান পরিবেশন করেন, গানটির গীত ও শিল্পীদের কণ্ঠ পরিবেশনা ইতিবাচক পর্যালোচনা লাভ করে। একই বছর তিনি *প্রতি রজু পান্ডাজে* চলচ্চিত্রে রাহুল সিপ্লিগুঞ্জের সাথে দ্বৈত গান "তাকিয়া তাকিয়া"-য় কণ্ঠ দেন। *দ্য টাইমস অব ইন্ডিয়া-*র এক পর্যালোচনায় বলা হয় যে সিল্পিগুঞ্জ ও গীতার কণ্ঠ হৃদয়গ্রাহী ছিল, কিন্তু কসরলা শ্যামের গীত ও থামন এস.-এর সঙ্গীত গড়পড়তা ছিল। এছাড়া তিনি অমিত ত্রিবেদীর সুরে আসন্ন চলচ্চিত্র *দ্যাট ইজ মহালক্ষ্মী*-তে তামান্না ভাটিয়ার উপর চিত্রায়িত "লন্ডন ডাকা ডোল" গানে কণ্ঠ দেন। এটি ২০১৪ সালের হিন্দি চলচ্চিত্র *কুইন*-এর "লন্ডন ঠুমাকদা" গানের তেলুগু সংস্করণ।

ব্যক্তিগত জীবন
--------------

গীতা ২০১৪ সালের ৯ই ফেব্রুয়ারি আনন্দ কৃষ্ণ নন্দুর সাথে বিবাহবন্ধনে আবদ্ধ হন। নন্দু একজন অভিনেতা, তিনি *১০০% লাভ* চলচ্চিত্রে অভিনয় করে খ্যাতি অর্জন করেন। তাদের পরিচয় ঘটে স্বল্পদৈর্ঘ্য চলচ্চিত্র *অদিতি*-র সেটে। ২০১৯ সালের ৯ই আগস্ট তাদের কন্যা সন্তান জন্মগ্রহণ করে।

তথ্যসূত্র
---------

1. 1 2 3  "Interview with Geeta Madhuri" (ইংরেজি ভাষায়)। আইডল ব্রেইন। সংগ্রহের তারিখ ২৪ মার্চ ২০২০।
2. ↑  "Nandi Awards 2008 announced"। *ইন্ডিয়া গ্লিট্‌জ*। ২৪ অক্টোবর ২০০৯। সংগ্রহের তারিখ ২৫ মার্চ ২০২০।
3. ↑  "58th Idea Filmfare Awards South 2011 Winners" (ইংরেজি ভাষায়)। এইটপিএম নিউজ। ১০ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।
4. ↑  বমসি, কৃষ্ণ (২ মার্চ ২০১৭)। "Nandi Awards 2012 and 2013: Rajamouli, Ilayaraja, Samantha and Prabhas emerge winners"। *দি ইন্ডিয়ান এক্সপ্রেস* (ইংরেজি ভাষায়)। হায়দ্রাবাদ। সংগ্রহের তারিখ ২৫ মার্চ ২০২০।
5. ↑  "SIIMA AWARDS | 2013 | winners"। *siima.in*। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।
6. ↑  "Winners of the 63rd Britannia Filmfare Awards (South)"। *ফিল্মফেয়ার* (ইংরেজি ভাষায়)। ১৮ জুন ২০১৬। সংগ্রহের তারিখ ২৫ মার্চ ২০২০।
7. ↑  "'Janatha Garage', 'Kirik Party' bag top honours at IIFA Utsavam 2017"। *বিজনেস স্ট্যান্ডার্ড* (ইংরেজি ভাষায়)। হায়দ্রাবাদ। ৩০ মার্চ ২০১৭। সংগ্রহের তারিখ ২৫ মার্চ ২০২০।
8. ↑  "SIIMA awards 2017 nominations announced"। *সাইফি* (ইংরেজি ভাষায়)। ১ জুন ২০১৭। ৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।
9. ↑  ন্যায়পতি, নিশিতা (৩ মে ২০১৯)। "Music review: Nuvvu Thopu Raa"। *দ্য টাইমস অব ইন্ডিয়া* (ইংরেজি ভাষায়)। সংগ্রহের তারিখ ২৫ মার্চ ২০২০।
10. ↑  ন্যায়পতি, নিশিতা (২১ ডিসেম্বর ২০১৯)। "Music Review: Prati Roju Pandaage"। *দ্য টাইমস অব ইন্ডিয়া* (ইংরেজি ভাষায়)। সংগ্রহের তারিখ ২৫ মার্চ ২০২০।
11. ↑  ন্যায়পতি, নিশিতা (২৫ জানুয়ারি ২০১৯)। "Tamannaah talks about 'London Dhaaka Dol' from 'That is Mahalakshmi' in making video"। *দ্য টাইমস অব ইন্ডিয়া* (ইংরেজি ভাষায়)। সংগ্রহের তারিখ ২৫ মার্চ ২০২০।
12. ↑  "Singer Geetha Madhuri to marry Nandu"। *দ্য টাইমস অব ইন্ডিয়া* (ইংরেজি ভাষায়)। ১৬ মে ২০১৩। সংগ্রহের তারিখ ২৫ মার্চ ২০২০।
13. ↑  "Nandu and Geetha Madhuri finally announce parenthood; see picture"। *দ্য টাইমস অব ইন্ডিয়া* (ইংরেজি ভাষায়)। ১৭ আগস্ট ২০১৯। সংগ্রহের তারিখ ২৫ মার্চ ২০২০।

বহিঃসংযোগ
---------

* ইন্টারনেট মুভি ডেটাবেজে গীতা মাধুরী (ইংরেজি)
* ইন্সটাগ্রামে গীতা মাধুরী

| গীতা মাধুরী গৃহীত পুরস্কারসমূহ |
| --- |
| 

| * দে
* স
শ্রেষ্ঠ নারী নেপথ্য সঙ্গীতশিল্পী বিভাগে নন্দী পুরস্কার |
| --- |
| ১৯৭৭-২০০০ | 
* পি. সুশীলা (১৯৭৭)
* পি. সুশীলা (১৯৭৮)
* বাণী জয়রাম (১৯৭৯)
* এস জনকী (১৯৮০)
* এস জনকী (১৯৮১)
* পি. সুশীলা (১৯৮২)
* এস জনকী (১৯৮৩)
* পি. সুশীলা (১৯৮৪)
* এস জনকী (১৯৮৫)
* এস জনকী (১৯৮৬)
* পি. সুশীলা (১৯৮৭)
* এস জনকী (১৯৮৮)
* পি. সুশীলা (১৯৮৯)
* কে. এস. চিত্রা (১৯৯০)
* কে. এস. চিত্রা (১৯৯১)
* কে. এস. চিত্রা (১৯৯২)
* কে. এস. চিত্রা (১৯৯৩)
* এস জনকী (১৯৯৪)
* এস. পি. শৈলজা (১৯৯৫)
* কে. এস. চিত্রা (১৯৯৬)
* কে. এস. চিত্রা ও এস জনকী (১৯৯৭)
* এস জনকী (১৯৯৮)
* কে. এস. চিত্রা (১৯৯৯)
* এস জনকী (২০০০)

 |
| ২০০১-বর্তমান | 
* ঊষা (২০০১)
* ঊষা (২০০২)
* সুনিতা উপদ্রষ্টা (২০০৩)
* কে. এস. চিত্রা (২০০৪)
* নিত্যা সন্তোষীনী (২০০৫)
* সুনিতা উপদ্রষ্টা (২০০৬)
* কৌশল্যা (২০০৭)
* গীতা মাধুরী (২০০৮)
* কে. এস. চিত্রা (২০০৯)
* প্রণবী (২০১০)
* মালবিকা (২০১১)
* গীতা মাধুরী (২০১২)
* কল্পনা রাঘবেন্দর (২০১৩)
* কে. এস. চিত্রা (২০১৪)
* চিন্ময়ী শ্রীপদা (২০১৫)
* চিন্ময়ী শ্রীপদা (২০১৬)

 |

| * দে
* স
শ্রেষ্ঠ নারী নেপথ্য সঙ্গীতশিল্পী বিভাগে ফিল্মফেয়ার পুরস্কার - তেলুগু |
| --- |
| ২০০৫-২০২০ | 
* কে. এস. চিত্রা (২০০৪)
* স্মিতা (২০০৫)
* মমতা মোহনদাস (২০০৬)
* সাধনা সরগম (২০০৭)
* শ্বেতা পণ্ডিত (২০০৮)
* প্রিয়া হিমেশ (২০০৯)
* গীতা মাধুরী (২০১০)
* শ্রেয়া ঘোষাল (২০১১)
* সুচিত্রা (২০১২)
* কে. এস. চিত্রা (২০১৩)
* সুনিতা উপদ্রষ্টা (২০১৪)
* গীতা মাধুরী (২০১৫)
* কে. এস. চিত্রা (২০১৬)
* মধুপ্রিয়া (২০১৭)
* শ্রেয়া ঘোষাল (২০১৮)

 |

 |

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী
	+ 2

 |